Document ID: 32005R2157

KOMISJONI MÄÄRUS (EÜ) nr 2157/2005,
23. detsember 2005,
milles sätestatakse 2006. aasta litsentsitasud, mida kohaldatakse Gröönimaa vetes kalastavate ühenduse laevade suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. juuni 2004. aasta määrust (EÜ) nr 1245/2004 protokolli sõlmimise kohta, millega muudetakse neljandat protokolli, millega nähakse ette ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahelises kalanduskokkuleppes sätestatud kalapüügitingimused, (1) eriti selle artikli 4 teist lõiku,
ning arvestades järgmist:
(1)
Määruses (EÜ) nr 1245/2004 on sätestatud, et ühenduse laevade omanikud, kes saavad ühenduse laevale litsentsi kalastada Gröönimaa majandusvööndisse kuuluvates vetes, maksavad neljanda protokolli artikli 11 lõike 5 kohaselt litsentsitasu.
(2)
Komisjoni 15. detsembri 2004. aasta määrusega (EÜ) nr 2140/2004, milles sätestatakse määruse (EÜ) nr 1245/2004 üksikasjalikud rakenduseeskirjad seoses kalastuslitsentsidega Gröönimaa kalastusvööndi vetes, (2) rakendatakse püügilitsentsi käsitlevat halduskokkulepet neljanda protokolli artikli 11 lõike 5 kohaselt.
(3)
Halduskokkuleppe B osa punktis 4 täpsustatakse, et 2006. aasta litsentsitasud määratakse kindlaks kõnealuse halduskokkuleppe lisaga ning need põhinevad 3 %-l liigi tonni hinnast.
(4)
Käesolevas määruses on asjakohane sätestada 2006. aasta litsentsitasud, mille ühendus ja Gröönimaa leppisid kokku 12. detsembril 2005 halduskokkuleppe lisas.
(5)
Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Nende ühenduse laevade 2006. aasta litsentsitasud, millel on lubatud kalastada Gröönimaa majandusvööndisse kuuluvates vetes, on esitatud määruses (EÜ) nr 2140/2004 osutatud halduskokkuleppe lisas.
Halduskokkuleppe lisa tekst on lisatud käesolevale määrusele.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Määrust kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. detsember 2005

Labels: 18
6